क्यानको सक्षमता दर्शाउने सूचकांकहरू समेत ऋणात्मक छन् । जस्तो : गएको ६ वर्षे अवधिमा नेपाली आकाशमा १८ वटा दुर्घटना भएका छन् । सन् २०१६ मा मात्रै तीनवटा वायुयान दुर्घटनामा परे । यसले नेपाली हवाई आकाश असुरक्षित भएको देखाउँछ । यही असुरक्षा र आवश्यक सुरक्षा मापदण्ड नअपनाएका कारण नेपाली विमानसेवाहरूलाई युरोपियन युनियन (ईयू)ले कालो सूचीमा राखेको तीन वर्ष बितिसकेको छ । ईयूको परीक्षणमा नेपालको ‘सिग्निफिकेन्ट सेफ्टी कन्सर्न’ कमजोर देखिएपछि युरोपेली आकाशमा नेपाली विमानहरूमाथि प्रतिबन्ध लगाइएको हो । त्यसमाथि मुलुकको एक मात्र अन्तर्राष्ट्रिय विमानस्थल टीआईएलाई स्लिपिङएअरपोर्ट्स डटनेटले लामो समयदेखि संसारकै खराब विमानस्थलहरूको सूचीमा राख्दै आएको छ । सन् २०१६ मा विश्वका खराब १० विमानस्थलको सूचीमा टीआईए दसौँ स्थानमा थियो ।
